CELEX: 32018R1214
Language: hr
Date: 2018-08-29 00:00:00
Title: Provedbena uredba Komisije (EU) 2018/1214 оd 29. kolovoza 2018. o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Morcilla de Burgos” (ZOZP))

5.9.2018   
               
               
                  HR
               
               
                  Službeni list Europske unije
               
               
                  L 224/3
               
            
         PROVEDBENA UREDBA KOMISIJE (EU) 2018/1214
         оd 29. kolovoza 2018.
         o upisu naziva u registar zaštićenih oznaka izvornosti i zaštićenih oznaka zemljopisnog podrijetla („Morcilla de Burgos” (ZOZP))
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
         budući da:
         
                     (1)
                  
                  
                     U skladu s člankom 50. stavkom 2. točkom (a) Uredbe (EU) br. 1151/2012, zahtjev Španjolske za upis naziva „Morcilla de Burgos” u registar objavljen je u Službenom listu Europske unije (2).
                  
               
                     (2)
                  
                  
                     Komisija je zaprimila dva prigovora, a nakon njih i dvije izjave o prigovoru na temelju članka 51. stavaka 1. i 2. Uredbe (EU) br. 1151/2012 od g. Iñakija Libana, iz Kölna (Njemačka) i g. Diega Garcije, zastupnika društva Hydroplus, iz Chatoua (Francuska), koje je odbila. U skladu s člankom 51. spomenute uredbe fizičke i pravne osobe s legitimnim interesom, koje imaju poslovni nastan ili boravište u državi članici koja nije država članica u kojoj je zahtjev podnesen, nemaju pravo prigovor podnijeti izravno Komisiji.
                  
               
                     (3)
                  
                  
                     Naziv „Morcilla de Burgos” (ZOZP) potrebno je stoga upisati u registar,
                  
               DONIJELA JE OVU UREDBU:
         
            Članak 1.
            Naziv „Morcilla de Burgos” (ZOZP) upisuje se u registar.
            Naziv iz prvog stavka odnosi se na proizvod iz razreda 1.2. Mesni proizvodi (kuhani, soljeni, dimljeni itd.) iz Priloga XI. Provedbenoj uredbi Komisije (EU) br. 668/2014 (3).
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 29. kolovoza 2018.
            
               
                  Za Komisiju,
               
               
                  u ime predsjednika,
               
               Phil HOGAN
               
                  Član Komisije
               
            
         
         
            (1)  SL L 343, 14.12.2012., str. 1.
         
         
            (2)  SL C 455, 6.12.2016., str. 7.
         
         
            (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).